als_Latn dik_Latn sag_Latn
Në fillim Ibrahimoviç e Thiago Silva, më pas Motta e Pastore, për t’i lënë vend Verratit dhe Marquinhos.
Ishin këto tranferimet që tronditën kampionatin Italian, aq të dashur për publikun shqiptarë. E gjitha kjo falë milionave të naftës arabe, të ndihmuara nga kriza e euros italiane.
Sot Serie A ka humbur shkëlqimin e dikurshëm dhe kja falë largimit të yjeve të saj. Nuk ka më kampionë si dikur. Nuk ka më Ronaldo, nuk ka më Zidane, as Ibrahimoviç e as Eto’o. Nuk ka më shumë e shumë yje, që nuk do mjaftonin faqe të tëra gazete për t’i shkruar.
“Yjet” e Serie A sot janë Jonathan, Constant, Kuzmanovic, Bonera, Abbate. Në rastet më fatlume, mundohesh të gëzohesh kur shikon se në Serie A, vijnë lojtarë të klasit të Tevez apo Essien, por zhgënjehesh kur shikon moshën dhe kupton se Serie A është bërë tashmë strehë e yjeve në shuarje.
Shumë nga ju, që po lexojnë këtë shkrim, do jenë duke më kundërshtuar. Dhe i pari lojtar që po përmendni me siguri është Pogba i Juventus, një yll i vërtet. Por, ashtu siç i druhem unë, i druheni edhe ju milionave arabë. Para një javë PSG ofronte 50 milion euro, dje ishte gati të ofronte 70 milionë euro. Pogba shkëlqen, çmimi rritet, PSG nuk heq dorë e ndërsa Juventus lëkundet në vendimin për të mos e shitur asin francez.
E njëjta histori dhe me Pjanic të Romës. Garcia e konsideron të pashitshëm, por sot trajneri i pasanikëve francez, tha se Pjanic me doemos do të vijë tek PSG. Fundja, e kush është Garcia përball milionave të Nasser Al-Khelaifi. Roma provoi t’i bënte ballë dhe 45 milion eurove për Marquinhos, por sot, ai dhe ylli tjetër Lamela, janë larg Serie A, njëri në Francë, e tjetri në Angli.
Sot është shumë ndrysh nga dje. Shumë shumë madje. Dje Inter rrefuzonte milionat e Real për Zanettin, Maldinin nga Milan se largonin as milionat e botës. Dje Serie A kishte Fenomenin, Trezegol, Del Piero, e shumë e shumë yje të tjerë. Ndërsa sot…sot duhet të ‘frikësohemi’ sa herë Pogba shënon ndonjë super gol, sa herë Kovacic bën driblimet e tij fanstastike, sa herë Pjanic thur ndonjë perlë.
Duhet të friksohemi, pasi…milionat arabë janë në qarkullim…
als_Latn als_Latn als_Latn als_Latn als_Latn als_Latn als_Latn als_Latn